Erling Moes Tegnestue

Erling Moes Tegnestue består av de tre arkitektbyråene Wendelbo Arkitekter, Rodeo Arkitekter og Sondre Gundersen. Samarbeidets formål var å delta i den internasjonale arkitektkonkurransen for Nasjonalmuseet for kunst, arkitektur og design i Oslo på Vestbanetomten. Det nye Nasjonalmuseet for kunst, arkitektur og design skal huse samlingene til Nasjonalgalleriet, Kunstindustrimuseet og Museet for samtidskunst.Statsbygg.no: Nasjonalmuseet – Tre vinnere 

Bedriftens navn stammer fra den tidligere fiskebutikken på Youngstorvet Erling Moe AS, da arkitektene lånte fiskebutikkens pauserom mens de jobbet med konkurransen.

Arkitektkonkurransen
Statsbygg fikk i oppdrag av Kulturdepartementet (Norge) å starte planleggingen av et samlet museumsanlegg for Nasjonalmuseet for kunst, arkitektur og design på Vestbanen. Fase 1 var en åpen, internasjonal konkurranse på overordnet nivå. 237 bidrag ble levert til arkitektkonkurransen. I fase 2 av plan- og designkonkurransen leverte de seks finalistene bearbeidede forslag.Statsbygg.no: Utviklingsprosjekter – Nasjonalmuseet  Vinnerne i fase 2 ble kåret 12. april 2010.

Erling Moes Tegnestue var blant de siste 6 finalistene med deres konsept «Back in Black».  Det andre norske arkitektbyrået som kom til fase 2 var Narud Stokke Wiig Arkitekter og Planleggere AS med konseptet «m_box».Statsbygg.no: 216 m_box  Kjente arkitekter som Zaha HadidStatsbygg.no: 111 mSTRAT  og Henning LarsenStatsbygg.no: 209 Trylleesken  deltok også i konkurransen.

Av NRKs nettlesere ble «Back in Black» stemt frem som det beste alternativet med 31% av stemmene.Nrk.no: Ett steg nærmere nytt museum VGs anmelder, Lars Elton, gav «Back in Black» den beste vurderingen med terningkast 5 med ordene «Ved siden av Urban Canvas er dette antagelig det eneste prosjektet med arkitektoniske kvaliteter som vil vekke oppmerksomhet internasjonalt.»Vg.no: VGs vurdering av forslagene til nasjonalmuseum

Referanser

Eksterne lenker
 Erling Moes Tegnestue – Back in Black
 Wendelbo Arkitekter 
 Rodeo Arkitekter
 Sondre Gundersen
 Statsbygg: 148 Back in Black

Kategori:Norske arkitektfirmaer